# Mearrádus heaittihit ášši, vejolaš ođđa guorahallamiin maŋŋel

Mánáidsuodjalus lea guorahallan <máná ovdanama> fuolahusdili ja dárbbu ja lea ávžžuhan veahkkedoaimma <veahkkedoaibmabiju> hámis. Dii lehpet hilgon ávžžuhusa ehpet ge leat evttohan eará áigeguovdilis veahkkedoaimmaid ge. Danne mii heaittihit ášši.

Mánáidsuodjalus guorahallá ášši ođđasis jus lea ágga jáhkkit ahte <máná ovdanamma> dárbbaša veahki. Guorahallan álggahuvvo de čuovvovaš guđa mánu sisa, ja dii oažžubehtet dieđu ovddalgihtii.

Dán mearrádusas čilget mii <máná ovdanama> dili ja maid mii leat deattuhan.

<Váhnen 1>, <Váhnen 2> ja <nuorra> lea(t) <oassebealli/oassebealit> dán áššis. <Doai oažžubeahtti/Dii oažžubehtet guhtege sierra gáhppálaga dán mearrádusas.>

## Mearrádus

Mánáidsuodjalus heaittiha ášši almmá makkárge veahkkedoaimmaid haga, muhto lea vejolaš ahte guorahallojuvvo ođđasis maŋŋel.

Mearrádus lea dahkkojuvvon mánáidsuodjaluslága § 2-2 goalmmát lađđasa ja kapihtal 3 gitta 6 vuođul. Doppe čuožžu earret eará ahte mánáidsuodjalus galgá guorahallat máná ollislaš fuolahusdili ja dárbbu ja árvvoštallat dárbbaša go mánná veahki mánáidsuodjalusas.

Mánáidsuodjalus sáhttá álggahit ođđa guorahallama gitta guđa mánu sisa maŋŋel go ášši heaittihuvvui, jus eavttut álggahit ođđa guorahallama ain leat devdojuvvon. Dát čuožžu mánáidsuodjaluslágas § 2-5 b.

## Makkár dieđut leat boahtán ovdan guorahallamis?

Dá leat áigeguovdilis dieđut mat leat boahtán ovdan guorahallamis, ja main lea mearkkašupmi mearrádussii:

### Historihkka

Dása čálát oanehis gurgalusa mii čielggada veaháš máná/nuora duogáža: oanehaččat vuorjašumi dieđáhusa birra, bearraša, ássandili, vejolaš fárremiid ja ovddeš oktavuođaid birra mánáidsuodjalusain.

### <Máná ovdanamma> dilli

Makkár dieđut leat boahtán ovdan guorahallamis mat leat áigeguovdilat vuorjašumi dieđáhussii, ovdamearkka dihte skuvllas, doaktáris ja oassebeliin alddiineaset? Čilge fáktádieđuid máná ja bearraša dili birra čielga gálduiguin, ovdamearkka dihte movt ovttasdoaibman, ássandilálašvuohta ja váhnemiid gárrendilli lea. Čále dušše «aktiiva fáktádieđuid», nappo fáktádieđuid mat leat áigeguovdilat vuorjašumi dieđáhussii ja árvvoštallamii, ja mat sáhttet vihkkedallojuvvot – sihke fáktádieđut mat dorjot konklušuvnna, ja fáktádieđut mat eai daga dan. Garvve árvvoštallamiid. Geavahit giela maid váhnemat ipmirdeaba/ipmirdit.

### <Máná ovdanama> oaivilat

Maid oaivvilda mánná/nuorra ieža ja bearraša dili birra ja vuorjašumi dieđáhusa birra? Makkár veahkkesávaldagaid ja -dárbbuid lea son dovddahan? Maid oaivvilda mánná/nuorra áigeguovdilis veahkkedoaimmaid birra? Čielggat maiddái movt mánná lea dovddahan iežas oaivila, ovdamearkka dihte ságastallama bokte mánáin. Gii lei fárus das?

### <Váhnemiid/Áhči/Eatni oaivilat>

Maid oaivvildeaba/oaivvildit váhnemat máná ja bearraša dili ja vuorjašumi dieđáhusa birra? Makkár veahkkesávaldagaid ja -dárbbuid leaba soai/leat sii dovddahan? Maid oaivvildeaba/oaivvildit váhnemat áigeguovdilis doaibmabijuid birra?

## Mánáidsuodjalusa árvvoštallan

Mánáidsuodjalus galgá árvvoštallat dagaha go <máná ovdanama> fuolahusdilli ahte son dárbbaša veahki mánáidsuodjalusas. Mii galgat maiddái árvvoštallat makkár veahkkedoaibmabijut sáhttet duostut máná ja bearraša dárbbuid ja ovddidit positiiva rievdama. Dat mii lea mánnái buoremus lea álo deháleamos bealli maid galgá vuhtiiváldit. Dát gáibádusat čužžot mánáidsuodjaluslágas § 3-1 ja 1-3.

### <Máná ovdanama> fuolahusdili árvvoštallan

Das boahtá mánáidsuodjalusa árvvoštallan fáktádieđuid ja mánáidsuodjalusfágalaš gelbbolašvuođa vuođul. Movt árvvoštallat mii máná dárbbuid ja dili dan mielde mii lea boahtán ovdan guorahallamis? Maid muitalit dieđut midjiide máná fuolahusdili birra - lea go min fuolastuvvan duođaštuvvon vai duššindahkkon? Lea go ođđa fuolastuvvan bohciidan? Maid mii deattuhit ja manne? Mii sáhttit oažžut vuostálas dieđuid iešguđetlágan gálduin, mii deattuhuvvo eanemus ja manne? Lea go máná fuolahusdilli/láhtten dakkár ahte mánná dárbbaša veahki mánáidsuodjalusas? Muital manne mii oaivvildit ahte veahkkedoaibma livččii mánnái buoremus. Váldde fárrui maid mánná ja váhnemat oaivvildit, ja movt oaivilat leat deattuhuvvon. Muital makkár beliid mii leat eanemus deattuhan.

### <Áigeguovdilis veahkkedoaimmaid árvvoštallan>

Maid sáhttá min árvvoštallan fuolahusdili hárrái mearkkašit ovddasguvlui - manne mii háliidit álggahit veahkkedoaimmaid? Makkár veahkkedoaimmaid leat mii árvvoštallan / háliidit oassebealit, ja manne mii oaivvildit ahte doaimmat maid mii háliidit fállat, leat buoremusat heivehuvvon duostut máná ja bearraša dárbbuid ja váikkuhit positiiva rievdamii? Manne leat juste dát doaibmabijut mánnái buoremusat? Manne mii liikká eat mearrit álggahit veahkkedoaimmaid? Jus lea áigeguovdil: Movt vuhtiiváldet doaibmabijut máná fierpmádaga ja bearraša ja čearddalaš, kultuvrralaš, gielalaš ja oskkolaš duogáža? Čujut dasa ahte váhnemat eaba/eai mieđa veahkkedoaimmaide maid mii leat evttohan, dahje ahte soai leaba/sii leat rievdadan oainnu maŋŋel go dat leat álggahuvvon. Čilge mii lea dahkkon movttiidahttit váhnemiid vuostáváldit veahkkedoaimmaid. Ákkastala manne geatnegahttin ii leat dárbbašlaš dál.

Movt mii árvvoštallat máná oaiviliid rávisvuođa, agi ja dilálašvuođa vuođul, ja movt mii vihkkedallat máná oaiviliid fágalaš beliid ektui? Man ollu sáhttit deattuhit dan maid mánná háliida?

## Jus ii leat ovttaoaivilis mearrádusain, sáhtát váidit 3 vahkku sisa

Ášši oassebeallin lea dus vuoigatvuohta váidit mearrádusa golmma vahku sisa dan rájes go leat ožžon mearrádusa. Mánáidsuodjalus sáhttá veahkehit du čállit váidaga ja veahkehit du beassat oaidnit áššebáhpiriid jus dat lea áigeguovdil.

### Ná váiddát mearrádusa

Váidagis muitalat

* guđe mearrádusa váiddát
* mainna it leat ovttaoaivilis
* manne it leat ovttaoaivilis
* makkár rievdadusaid háliidat

Don gávnnat váidinskovi suohkana neahttasiidduin: <liŋka> / Don váiddát suohkana mánáidsuodjalusa geahčadančovdosis: <liŋka>

Sáhtát maiddái sáddet váidaga deike:

<XXXX suohkan/gielda>

Mánáidsuodjalusbálvalus

Poastaboksa <XXXX>

<Poastanummar> <báiki>

Jus váiddát, de geahčada suohkan ášši ođđasis. Jus suohkan ii gávnna ákka rievdadit mearrádusa, de mii sáddet váidaga <XXXX stáhtahálddašeaddjái>, mii dahká loahpalaš mearrádusa.

## Láhkavuođđu mii lea áigeguovdil áššis

* mánáidsuodjalusláhka:
	+ § 2-2 goalmmát lađas ja kapihtal 3 gitta 6: mearrádusa vuođđu (láhkavuođđu)
	+ § 2-5 b: heaittiheapmi, mas mánáidsuodjalus sáhttá álggahit ođđa guorahallama
	+ §1-3: mánnái buoremus
	+ § 1-4: máná mielváikkuhanvuoigatvuohta
	+ § 12-9 vuosttaš lađas: váidinvuoigatvuohta
* hálddašanláhka §§ 18 ja 19: vuoigatvuohta beassat oaidnit ášši dokumeanttaid

## Leat go dus gažaldagat?

Jus dus leat gažaldagat mearrádusa birra, de sáhtát váldit oktavuođa <áššemeannudeaddji namain> telefovdnanummaris <XX XX XX XX> mánnodagas bearjadahkii gaskal diibmu <X> ja <X>. Mii vástidit áinnas gažaldagaid mearrádusa, váidinvejolašvuođaid dahje eará áššiid birra maid imaštalat.